नई दिल्ली. दिल्ली के स्कूलों में ग्रेड के आधार पर यह तय किया जाए कि बच्चे ने कितना सबक सीखा है। जितना उसे शिक्षण ने पढ़ाया या समझाया या उससे कम। इसका फार्मूला एनसीईआरटी की ओर से निर्धारित है। इसे कक्षा 1 से 8 तक में आगामी सत्र में दिल्ली के स्कूलों में लागू किया जाएगा। यह जानकारी दिल्ली के शिक्षा मंत्री मनीष सिसोदिया ने दी।
ग्रेडवाइज लर्निंग के ड्राफ्ट पर शुक्रवार को सिसोदिया ने शिक्षा निदेशालय और एससीईआरटी के वरिष्ठ अधिकारियों के साथ बैठक की। सिसोदिया ने कहा कि नई व्यवस्था में सिलेबस पूरा करने के साथ ग्रेडवाइज लर्निंग पर फोकस करना होगा। इसमें शिक्षक खुद यह तय कर सकेंगे कि बच्चे की परफोर्मेंस कैसी है। जो बच्चे की सीखने की दिशा को दर्शाएगा। ग्रेडिंग वाइज लर्निंग को रोजाना की गतिविधि को ध्यान में रखकर तय किया जाएगा। इस बारे में छात्रों के अभिभावकों को भी संवाद के जरिए जोड़ा जाएगा, जिससे वह भी बच्चे की प्रोग्रेस से अपडेट रहेंगे।
यह सब शिक्षा के अधिकार कानून एक्ट की धारा 29 के तहत सरकार का एसीईआरटी तय करेगा। जो एनसीईआरटी ड्राफ्ट काे ध्यान में रखकर ग्रेडवाइज लर्निंग के लिए ड्राफ्ट तैयार कर इसे लागू कराएगा। इसमें शिक्षक संगठन, एमसीडी, एडिड स्कूल्स, प्राइवेट स्कूल्स और अन्य संस्थाओं के सुझाव के लिए शिक्षा निदेशालय की ओर से सुझाव मांगे जाएं। जिससे इस व्यवस्था शिक्षा की गुणवत्ता को सुधारने की दिशा में लागू किया जाएगा। इस दिशा में शिक्षकों के लिए जून में एक स्टडी प्रोग्राम एससीईआरटी आयोजित करेगा।
hin_Deva hin_Deva hin_Deva